Hun ble slått ut i forsøksheatet på 100 meter og 200 meter under Asiamesterskapet i friidrett 2019, og vant 200 meter og 400 meter under GCC Women's Games 2019. I 2020 vant hun 100 meter og 400 meter under det kuwaitiske mesterskapet i friidrett. Den 28. mai 2021 deltok hun i sitt første Diamond League-stevne, da hun deltok i Doha Diamond League, og hun kom der på åttendeplass på 100 meter med tiden 11,88. Under Arabisk mesterskap i friidrett 2021 kom hun på sjetteplass på 100 meter og 200 meter. I 2021 representerte hun landet sitt under Sommer-OL 2020 i Tokyo på 100 meter der hun ble utslått i førsøksheatet.